13.7.2022
SK
Úradný vestník Európskej únie
C 269/21
PRÍLOHA 3
Ročné príspevky členov, ktorí sú hostiteľmi ústrednej koordinačnej jednotky
Organizačná štruktúra ústrednej koordinačnej jednotky Ústredná koordinačná jednotka konzorcia MIRRI-ERIC sa skladá z dvoch distribuovaných sekcií, štatutárneho sídla, ktoré sa nachádza v meste Braga na území Portugalskej republiky, a centra spoločného pracovného prostredia, ktoré pôsobí v meste Paterna na území Španielskeho kráľovstva.
Konzorcium MIRRI-ERIC sa bude riadiť nezávisle od existujúcich administratívnych štruktúr, ktoré pôsobia lokálne, a pracovníci ústrednej koordinačnej jednotky budú nezávislí od každého centra mikrobiálnych biologických zdrojov.
Umiestnenie a fyzická infraštruktúra Štatutárne sídlo konzorcia MIRRI-ERIC sa bude nachádzať na univerzite Minho v meste Braga.
Univerzitu navštevuje viac ako 20 000 študentov a má početné katedry, pričom mnohé sú relevantné z hľadiska činnosti konzorcia MIRRI-ERIC.
Biologické inžinierske centrum (CEB) zabezpečuje prepojenie so štatutárnym sídlom konzorcia MIRRI-ERIC a je hostiteľom portugalskej kultúrnej zbierky Micoteca da Universidade do Minho (MUM), ktorá je certifikovaná podľa normy ISO 9001:2015.
Činnosti CEB viedli k vzniku viac ako 13 spin-off spoločností.
V pešej vzdialenosti sa nachádzajú katedry medicíny, biológie a chémie.
Neďaleko sa nachádza Medzinárodné pyrenejské nanotechnologické laboratórium (INL).
V blízkosti je aj vedeckotechnologický park AvePark, ktorý ponúka relevantné styčné body.
Hostiteľom centra spoločného pracovného prostredia MIRRI bude univerzita vo Valencii.
Univerzita vo Valencii prevádzkuje výpočtovú službu, ktorá ponúka prevádzku aplikácií vedeckej alebo vzdelávacej povahy.
Tirant 2 je uzol španielskej siete pre superpočítanie, ktorý sa nachádza vo Valencii a spravuje ho miestna univerzita.
Je vybavený potrebnou infraštruktúrou na prevádzkovanie veľkých serverov a má k dispozícii špecializované ľudské zdroje na ich spravovanie.
Hostiteľom tohto spoločného virtuálneho pracovného prostredia bude univerzita vo Valencii, pričom pri vývoji nástrojov potrebných na splnenie spoločných cieľov oboch výskumných infraštruktúr sa bude využívať účinné spolupôsobenie so spoločným zariadením LifeWatch ERIC, ktoré sa nachádza v Španielsku.